turjo4nis/wikipedia-bn-dump-20250701 huggingface dataset:
ফ্যালকন ৯ ব্লক ৫

ফ্যালকন ৯ ব্লক ৫ হল স্পেসএক্স দ্বারা যুক্তরাষ্ট্রে নকশাকৃত ও উৎপাদিত একটি আংশিক পুনরায় ব্যবহারযোগ্য দ্বি-পর্যায় থেকে কক্ষপথ (টু-স্টেজ-টু-অরবিট) মাঝারি-উৎক্ষেপক যান। এটি ফ্যালকন ৯ ফুল থ্রাস্টের পঞ্চম সংস্করণ, তরল অক্সিজেন (এলওএক্স) ও রকেট-গ্রেড কেরোসিন (আরপি-১) প্রোপেলেন্টসমূহের প্রজ্বলনের মাধ্যমে স্পেসএক্স মের্লিন ইঞ্জিন দ্বারা শক্তি সরবরাহ করা হয়।

ব্লক ৩ থেকে ব্লক ৫ এর প্রধান পরিবর্তনসমূহ হল উচ্চ-থ্রাস্ট ইঞ্জিন ও অবতরণ পায়ে উন্নতি। অন্যান্য অনেক ছোট ছোট পরিবর্তনসমূহ পুনরুদ্ধার ও প্রথম পর্যায়ে বুস্টারসমূহের পুনঃব্যবহারযোগ্যতা, উৎপাদন হার বৃদ্ধি এবং পুনরায় ব্যবহারযোগ্যতা অনুকূলকরণে সহায়তা করে। প্রতিটি ব্লক ৫ বুস্টার কেবলমাত্র সামান্য মনোযোগ দিয়ে ১০ বার এবং পুনর্নির্মাণের সাথে ১০০ বার পর্যন্ত উড়ানের জন্য নকশাকৃত।

ফ্যালকন ৯ ব্লক ৫ রূপান্তরকারী ব্লক ৪ সংস্করণে ২০১৮ সালে সাফল্য লাভ করে। প্রথম উড়ানটি ২০১৮ সালের ১১ই মে বঙ্গবন্ধু-১ কৃত্রিম উপগ্রহকে উৎক্ষেপণ করে। সিআরএস-১৫ অভিযানটি ২০১৮ সালের ২৯শে জুন ফ্যালকন ৯ এর শেষ ব্লক ৪ সংস্করণের মাধ্যমে উৎক্ষেপণ করা হয়। এটি সকল-ব্লক ৫ বহরটিতে স্থানান্তর ছিল।

সংক্ষিপ্ত বিবরণ

ব্লক ৫ এর নকশার পরিবর্তনসমূহ মূলত নাসার বাণিজ্যিক ক্রু কর্মসূচি ও জাতীয় সুরক্ষা মহাকাশ উৎক্ষেপণের জন্য প্রয়োজনীয় আপগ্রেড দ্বারা চালিত। এর মধ্যে কর্মক্ষমতার উন্নয়ন, উৎপাদনের উন্নতি ও গ্রাহকদের চাহিদার জন্য মার্জিন বাড়ানোর জন্য "সম্ভবত ১০০ বা তার বেশি পরিবর্তন" অন্তর্ভুক্ত রয়েছে।

স্পেসএক্সের সিইও এলন মাস্ক ২০১৭ সালের এপ্রিল মাসে বলেছিলেন, যে ব্লক ৫ ইঞ্জিনসমূহ (১,৭৬,০০০ পাউন্ড-ফোর্স (৭,৮০,০০০ এন) থেকে ১,৯০,০০০ পাউন্ড-ফোর্স (৮,৫০,০০০ এন) প্রতি ইঞ্জিনে) আপগ্রেট করে আরও ৭–৮% বেশি থ্রাস্ট যুক্ত করা হবে।

আরও দেখুন 

 ফ্যালকন ৯ ফুল থ্রাস্ট, ১ম ও ২য় পর্যায়ের বিশেষ উল্লেখ রয়েছে
 ফ্যালকন হেভি, ব্যুৎপন্ন উৎক্ষেপক

তথ্যসূত্র

বহিঃসংযোগ
 স্পেসএক্স দ্বারা ফ্যালকন ব্যবহারকারীর গাইডের সংযোগ । ব্লক ৫ এর উন্নয়নের জন্য ২০১৯ সালের জানুয়ারি মাসে হালনাগাত করা হয়।

স্পেসএক্স উৎক্ষেপণ যান
আংশিক পুনরায় ব্যবহারযোগ্য মহাশূন্য উৎক্ষেপণ যান
২০১৮-এ প্রবর্তিত যানবাহন
৫৬ নং ওয়ার্ড, কলকাতা পৌরসংস্থা

ওয়ার্ড নং-৫৬, কলকাতা পৌরসংস্থা।  কলকাতা পৌরসংস্থার ৭ নং বরোর একটি প্রশাসনিক বিভাগ, যা ভারতের পশ্চিমবঙ্গ রাজ্যের মধ্য কলকাতার এন্টালি এবং ট্যাংরা (সিল লেন) এলাকার কিছু অংশ জুড়ে গঠিত।

ভৌগোলিক অবস্থান 
৫৬ নং ওয়ার্ডটির সীমানাঃ  উত্তরে কনভেন্ট রোড, দেবেন্দ্র চন্দ্র দে রোড এবং গোবিন্দচন্দ্র খটিক রোড; পূর্বে পূর্ব রেলের কাঁকুরগাচি কর্ড লাইন; দক্ষিণে ক্রিস্টোফার রোড; এবং পশ্চিমে পূর্ব রেল লাইন।

ওয়ার্ডটি কলকাতা পুলিশের এন্টালি থানার আওতাভুক্ত।

কড়েয়া মহিলা থানা, দক্ষিণ পূর্ব বিভাগের এখতিয়ারাধীন সমস্ত পুলিশ থানার উপর এখতিয়ার রয়েছে, অর্থাৎ তপসিয়া, বেনিয়াপুকুর, বালিগঞ্জ, গরিয়াহাট, লেক, কড়েয়া, রবীন্দ্র সরোবর এবং তিলজলা।

নির্বাচনের উপাত্ত 
ওয়ার্ডটি একটি শহর পৌরসংস্থা পরিষদ নির্বাচনী কেন্দ্র গঠন করে এবং এটি এন্টালি (বিধানসভা কেন্দ্র) একটি অংশ।

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
সত্যরঞ্জন বকসি

সত্যরঞ্জন বকসি  (১৪ জুলাই, ১৮৯৭ ― ৮ জানুয়ারি, ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং সুভাষচন্দ্র বসুর ঘনিষ্ঠ সহযোগী ও সাংবাদিক।

জীবনী

সত্যরঞ্জন বকসি'র জন্ম ১৮৯৭ খ্রিস্টাব্দের ১৪ই  জুলাই  অধুনা বাংলাদেশের বরিশালের গৌরনদী থানার বার্থী গ্রামে। পিতা বসন্ত কুমার বকসি এবং মাতা মোক্ষদাসুন্দরী। পড়াশোনা ঢাকা ও কলকাতায়। ১৯১১ খ্রিস্টাব্দে  ছাত্রাবস্থাতেই মাত্র চোদ্দ বৎসর বয়সে মাতুল হেমচন্দ্র ঘোষ প্রতিষ্ঠিত বিপ্লবী দল মুক্তি সংঘের (পরবর্তীকালে বেঙ্গল ভলান্টিয়ার্স নামে পরিচিত হয়) সংস্পর্শে আসেন। ১৯১৯ খ্রিস্টাব্দে কলকাতা বিশ্ববিদ্যালয় থেকে ইংরাজী সাহিত্যে এম. এ পাশ করেন এবং ১৯২০ খ্রিস্টাব্দে আইনের স্নাতক হন। এই সময় তিনি 'এশিয়াটিক ফেডারেশন' শীর্ষক বিখ্যাত প্রবন্ধ লিখে দেশবন্ধু চিত্তরঞ্জন দাশের নজরে আসেন ও তার  স্নেহভাজন হন। ১৯২৩ খ্রিস্টাব্দে তিনি দেশবন্ধু চিত্তরঞ্জন দাশের 'ফরোয়ার্ড' পত্রিকার সহ-সম্পাদকের দায়িত্ব পান এবং তার সাংবাদিকতা জীবনের শুরু হয়। দেশবন্ধুর মৃত্যুর পর তিনি ওই পত্রিকার সম্পাদক হন। ১৯২৭ খ্রিস্টাব্দে দেশদ্রোহিতার  অপরাধে জরিমানাসহ তার জেলযাত্রা শুরু হয়। ১৯২৯ খ্রিস্টাব্দে কারারুদ্ধ হন। ১৯৩০ খ্রিস্টাব্দে মুক্তি পেয়ে 'লিবার্টি' কাগজে  যোগ দেন। লিবার্টি বন্ধ হলে 'অ্যাডভান্স' ও পরে শরৎচন্দ্র বসুর 'নেশন' কাগজে সম্পাদক হিসাবে কাজ করেন।  সাংবাদিকতার পাশাপাশি তিনি স্বাধীনতা সংগ্রামীদের সহায়তা করে গেছেন সুকৌশলে। চট্টগ্রাম অস্ত্রাগার লুণ্ঠনে, ঢাকায় লেম্যান, হাডসন, মেদিনীপুরে বার্জ, পেডি, ডগলাস, কুমিল্লায় জেলা ম্যাজিসেট্রটের উপর শান্তি-সুনীতির গুলি, অ্যান্ডারসনের উপর আক্রমণ বা  রাইটার্স বিল্ডিং-এ অলিন্দ যুদ্ধের বিনয়-বাদল-দীনেশ এর আত্মাহুতি - এ সবের পিছনে কোন না কোন ভাবে তার  যোগদান ছিল।  কোথাও পরামর্শদাতা, কোথাও আশ্রয় দাতা আবার কোথাও বা সহযোগী হিসাবে। নেতাজী সুভাষ চন্দ্র বসুর ঘনিষ্ঠ সহযোগী তিনি ছিলেনই। তিনি ও মেজর সত্য গুপ্ত নিরলস ভাবে অত্যন্ত সাবধানে ১৯৪১ খ্রিস্টাব্দের ১৬/১৭ ই  জানুয়ারির সুভাষের মহানিস্ক্রম্মণের পরিকল্পনার ছক তৈরি করেছিলেন। মহানিস্ক্রম্মণ পর্বের অনেক কিছুই তিনি জানতেন। ১৯৪২ খ্রিস্টাব্দে  বেঙ্গল ভলেন্টিয়ার্স-এর শান্তিময় গঙ্গোপাধ্যায়, যতীশ গুহ প্রমুখ বিপ্লবীদের সাথে সত্যরঞ্জনও গ্রেফতার হন। সামরিক বাহিনীর হেফাজতে ব্রিটিশ শাসকের অকথ্য অত্যাচার চালায় দিল্লির লালকেল্লায়। বন্দিদশায় যতীশ গুহ নির্মম অত্যাচারের ফলে মারা যান। কিন্তু সত্যরঞ্জন অনাহারে, অর্ধাহারে থেকে ফায়ারিং স্কোয়াডের সামনে থেকেও শেষে মুক্তি লাভ করেন। নেতাজী সম্পর্কে তার অসামান্য রচনা হল - "অ্যান অ্যাডভেঞ্চার ইন লাইফ" (জীবনের একটি অ্যাডভেঞ্চার)। লোকচক্ষুর আড়ালে থেকে সত্যরঞ্জন দেশমাতৃকার সেবায় নিজেকে নিয়োজিত করেছিলেন।

স্বাধীনতা সংগ্রামের নেপথ্য নায়ক সত্যরঞ্জন বকসি ১৯৮৩ খ্রিস্টাব্দের ৮ই জানুয়ারি কলকাতায় প্রয়াত হন।

তথ্যসূত্র 

১৮৯৭-এ জন্ম
পূর্ববঙ্গে জন্ম
১৯৮৩-এ মৃত্যু
বরিশাল জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
ভারতের স্বাধীনতা আন্দোলন
বাঙালি সাংবাদিক
বাংলাদেশী বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
বাঙালি বিপ্লবী
জয়পুরহাট সিদ্দিকীয়া কামিল মডেল মাদ্রাসা

জয়পুরহাট সিদ্দিকীয়া কামিল (এম এ) মডেল মাদ্রাসা রাজশাহী বিভাগের জয়পুরহাট জেলার সদর উপজেলার একটি আলিয়া মাদ্রাসা। ১৯৬৫ সালে প্রতিষ্ঠিত এই মাদ্রাসা বর্তমানে ইসলামি আরবি বিশ্ববিদ্যালয় অধিভুক্ত একটি অনার্স মাদ্রাসা। এখানে ফাজিল ও কামিল শ্রেণীতে আল কুরআন, আল হাদিস, দাওয়াহ প্রভৃতি বিভাগ নিয়ে অনার্স করার সুযোগ রয়েছে। এই মাদ্রাসার বর্তমান অধ্যক্ষের নাম মাওলানা আব্দুল মতিন।<ref>{{ওয়েব উদ্ধৃতি|ইউআরএল=http://archive1.ittefaq.com.bd/wholecountry/2017/04/02/109719.html|

ইতিহাস 
জয়পুরহাট সিদ্দিকীয়া কামিল মডেল মাদ্রাসা ১৯৬৫ সালের ১ জানুয়ারি স্থানীয় ব্যক্তিদের প্রচেষ্টায় প্রতিষ্ঠিত হয়। এরপর প্রতিষ্ঠার বহুদিন পরে ১৯৯৫ সালের ১ জুলাই মাদ্রাসাটি বাংলাদেশ সরকার কর্তৃক  অনুমোদন লাভ করে। বর্তমানে এটি একটি পূর্ণাঙ্গ মাদ্রাসা। ২০০৬ সাল থেকে ২০১৬ সাল পর্যন্ত উচ্চ শিক্ষার জন্য এই মাদ্রাসা ইসলামী বিশ্ববিদ্যালয়, বাংলাদেশের অধিভুক্ত ছিলো, ২০১৬ সালের পর থেকে এটা ইসলামি আরবি বিশ্ববিদ্যালয়ের অধিভুক্ত।

শিক্ষা কার্যক্রম 
জয়পুরহাট সিদ্দিকীয়া কামিল মাদ্রাসাকে দাখিল ও আলিম পরীক্ষায় ফলাফলের দিক থেকে শীর্ষস্থানে দেখা যায়। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে।

তথ্যসূত্র 

জয়পুরহাট জেলার আলিয়া মাদ্রাসা
জয়পুরহাট জেলার শিক্ষাপ্রতিষ্ঠান
১৯৬৫-এ পূর্ব পাকিস্তানে প্রতিষ্ঠিত
জয়পুরহাট জেলার মহাবিদ্যালয়
১৯৬৫-এ প্রতিষ্ঠিত শিক্ষাপ্রতিষ্ঠান
বাংলাদেশের কামিল মাদ্রাসা
পাড়ি (১৯৬৬ এর চলচ্চিত্র)

পাড়ি ১৯৬৬ সালে মুক্তিপ্রাপ্ত একটি বাংলা চলচ্চিত্র। এটা বলিউড অভিনেতা দিলীপ কুমার ও ধর্মেন্দ্র একসাথে অভিনীত প্রথম বাংলা চলচ্চিত্র। দিলীপ কুমার এই চলচ্চিত্রে একটি বিশেষ অতিথি চরিত্রে অভিনয় করছেন। একই পরিচালক একই অভিনেতা-অভিনেত্রী নিয়ে একই গল্পে ছবিটি ১৯৭০ সালে অনোকা মিলান নামে হিন্দী ভাষায় পুনর্নির্মাণ করেছিলেন।

শ্রেষ্ঠাংশে 
 ধর্মেন্দ্র
 প্রনোতি ঘোষ
 দিলীপ কুমার
 অভি ভট্টাচার্য
 দিলীপ রায়
 কেশ্তো মুখোপাধ্যায়

সঙ্গীত 
চলচ্চিত্রটিতে তিনটি সংগীত রয়েছে যার সঙ্গীতায়োজন করেন সলিল চৌধুরী। 

তিনটি গানের পরে হিন্দি সংস্করণ, অনোকা মিলান, প্রথম দুটি গানের জন্য হিন্দি গানের সাথে পুনরায় ব্যবহার করা হয়েছিল।

তথ্যসূত্র

বহিঃসংযোগ 
 

১৯৬০-এর দশকের বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
সরকারি ফুলবাড়ীয়া মডেল পাইলট উচ্চ বিদ্যালয়

সরকারি ফুলবাড়ীয়া মডেল পাইলট উচ্চ বিদ্যালয় বাংলাদেশের একটি সরকারি উচ্চ বিদ্যালয়। ময়মনসিংহ জেলার ফুলবাড়ীয়া উপজেলা সদরে অবস্থিত এই বিদ্যালয়টিতে ৬ষ্ঠ শ্রেণি থেকে এসএসসি পর্যায়ে ছাত্র-ছাত্রীরা পড়ালেখার সুযোগ পায়।

ইতিহাস

প্রতিষ্ঠা 
১৯৩৮ সালে সরকারি ফুলবাড়ীয়া পাইলট হাই স্কুল প্রতিষ্ঠিত হয়।

সরকারিকরণ 
গণপ্রজাতন্ত্রী বাংলাদেশ সরকারের মাননীয় প্রধানমন্ত্রীর সিদ্ধান্ত মোতাবেক প্রতিটি উপজেলায় একটি করে সরকারী হাই স্কুল প্রতিষ্ঠার অংশ হিসাবে স্কুলটি ২০১৮ সালের অক্টোবরে প্রতিষ্ঠানটিকে জাতীয়করণ করা হয়।

প্রধান শিক্ষকগণের তালিকা 
বর্তমান প্রধান শিক্ষক (ভারপ্রাপ্ত) : জনাব মোহাম্মদ আবু ওবায়দা

ভর্তি কার্যক্রম 
জাতীয়করণের তালিকাভুক্তির পর থেকে পুনরায় ভর্তি পরীক্ষা শুরু হয়। ২০২১ শিক্ষাবর্ষের জন্য ভর্তি পরীক্ষা অনুষ্ঠিত হয় নি, লটারির মাধ্যমে সম্পন্ন হয়।

কৃতি শিক্ষার্থী

তথ্যসূত্র

বহিঃসংযোগ 

ময়মনসিংহ জেলার বিদ্যালয়
আজমান আমিরাত

আজমান আমিরাত (; ) হলো সংযুক্ত আরব আমিরাত গঠনকারী সাতটি আমিরাতের একটি। এর আয়তন ২৬০ বর্গকিলোমিটার (১০০ বর্গমাইল), যা আয়তনের দিক থেকে এটিকে এই অঞ্চলের আমিরাতগুলোর মধ্যে সবচেয়ে ক্ষুদ্রাকায়ে পরিণত করেছে; বিপরীতে, এটি প্রায় ৫০০,০০০ জনসংখ্যা অধ্যুষিত হওয়ায় তা দেশটিকে চতুর্থ সর্বাধিক জনবহুল আমিরাতে পরিণত করেছে। এই আমিরাতটির নামকরণ করা হয়েছে আজমান শহরের নামানুসারে, যেখানে এই আমিরাতের সরকারের অবস্থান।

অবস্থান ও আয়তন 
আজমান আমিরাতের আয়তন ২৬০ বর্গকিলোমিটার (১০০ বর্গমাইল)। আয়তনের দিক থেকে এটি সংযুক্ত আরব আমিরাতের সবচেয়ে ছোট আমিরাত। আজমানের মূল ভূখণ্ডটি সংযুক্ত আরব আমিরাতের উত্তরাংশের শারজাহ ও উম্ম আল কোয়াইনের মধ্যে অবস্থিত। মূল ভূখণ্ড হতে ৬০০ কিলোমিটার দূরের দুটি শহর - মাসফোট এবং মানামা'ও এই আমিরাতের অংশ।

শিক্ষা 
আজমান বিজ্ঞান ও প্রযুক্তি বিশ্ববিদ্যালয় আজমানের প্রধান উচ্চশিক্ষা প্রতিষ্ঠান, যেখানে ইঞ্জিনিয়ারিং, তথ্য প্রযুক্তি, ডেন্টিস্ট্রি, গণযোগাযোগ, ফার্মাসি এবং স্বাস্থ্য বিজ্ঞান, ব্যবসায় প্রশাসন, পরিবেশ, পানি ও জ্বালানি, শিক্ষা এবং আইন বিষয়ে বিশেষায়িত শিক্ষা প্রদান করা হয়।

২০০৮ সালের জুলাই হতে গালফ মেডিকেল কলেজটি গালফ মেডিকেল ইউনিভার্সিটিতে পরিণত হয়েছে যা সংযুক্ত আরব আমিরাতের বৃহত্তম স্বাস্থ্যসেবা প্রদানকারী প্রতিষ্ঠান।

তথ্যসূত্র

বহিঃসংযোগ 

 গলফ মেডিক্যাল ইউনিভার্সিটি – সরকারি ওয়েবসাইট।
 আজমান সরকার – সরকারি ওয়েবসাইট।
 আজমান পর্যটন বিভাগ – সরকারি ওয়েবসাইট।

 
পারস্য উপসাগর
ইসলামি রাজতন্ত্র
স্পেসএক্স ক্রু-২

স্পেসএক্স ক্রু-২ ক্রু ড্রাগন মহাকাশযানের দ্বিতীয় পরিচালনাগত নভোচারী উড়ান এবং এটির তৃতীয় সামগ্রিক নভোচারী কক্ষীয় উড়ান। অভিযানটি ২০২১ সালের ২৩শে এপ্রিল ০৯:৪৯:০২ ইউটিসি'তে উৎক্ষেপিত হয়। ক্রু-২ অভিযানটি চার নভোচারী সদস্যকে আন্তর্জাতিক মহাকাশ স্টেশনে (আইএসএস) প্রেরণ করে। ক্রু-২ ক্রু ড্রাগন ডেমো-২ (ক্রু ড্রাগন এন্ডেভার) অভিযানে ব্যবহৃত একই ক্যাপসুল ব্যবহার করে এবং স্পেসএক্স ক্রু-১ (বি১০৬১.২) এর মতো একই বুস্টার ব্যবহার করে। এন্ডেভার ২০২১ সালের ২৪ এপ্রিল ০৯:০৮ ইউটিসি-তে আন্তর্জাতিক স্পেস স্টেশনটির সাথে ডক করে।

ক্রু বা নাবিকদল 

জ্যাক্সা, ইএসএ ও নাসা এই অভিযানে থাকা তাদের নভোচারী নিয়োগের বিষয়টি ২০২০ সালের ২৮শে জুলাই নিশ্চিত করে।

জার্মান মহাকাশচারী ম্যাথিয়াস মাওগা পেসকেটের ব্যাকআপ ছিলেন, আর জাপানি নভোচারী সাতোশি ফুরুকাওয়া হোশিদের ব্যাকআপ হিসাবে প্রশিক্ষণ গ্রহণ করেছিলেন।

অভিযান 

বাণিজ্যিক ক্রু কর্মসূচির অন্তর্গত দ্বিতীয় স্পেসএক্স পরিচালনাগত অভিযান ২০২১ সালের ২৩শে এপ্রিল উৎক্ষেপিত হয়। ক্রু ড্রাগন এন্ডেভার (সি২০৬), হারমোনি মডিউলের আন্তর্জাতিক ডকিং অ্যাডাপ্টারে (আইডিএ) ডক করবে। নভোচারীদের নিয়েই অভিযানটি প্রথম অভিযান হিসাবে পূর্বে ব্যবহৃত বুস্টার রকেট ব্যবহার করে।

সমস্ত ক্রু প্রবীণ নভোচারী, যদিও এটি আইএসএস-এ মেগান ম্যাকআর্থারের প্রথম ভ্রমণ (যেহেতু তার প্রথম মহাকাশ উড়ান হাবল স্পেস টেলিস্কোপের একটি শাটল মিশন ছিল)। এই অভিযানে অন্য তিন ক্রু সদস্যের পাশাপাশি, মেগান ম্যাকআর্থার স্পেসএক্স ক্রু ড্রাগন এন্ডেভারের একই আসনটি ব্যবহার করেন, যা তার স্বামী বব বেনকেন এন্ডেভর ক্যাপসুলের প্রথম অভিযান স্পেসএক্স ডেমো-২ অভিযানে ব্যবহার করেন। আকিহিকো হোশিদে তার অবস্থানকালে দ্বিতীয় জাপানি হিসাবে আইএসএস কমান্ডারের দায়িত্ব পালন করবেন। এটি টমাস পেসকেট কর্তৃক আন্তর্জাতিক মহাকাশ স্টেশনে দ্বিতীয় অভিযান এবং এটি নক্ষত্র বা নক্ষত্রের নাম অনুসারে ফরাসি অভিযানের নাম রাখার ফরাসি ঐতিহ্য অনুসরণ করে পৃথিবীর নিকটতম তারকা ব্যবস্থা আলফা সেন্টরাইয়ের নাম অনুসারে আলফা নামে অভিহিত হবে।

টীকা

আরও দেখুন 

 ড্রাগন সি২০৬ এন্ডেভার
 বোয়িং স্টারলাইনার

তথ্যসূত্র

স্পেসএক্স ড্রাগন-২
স্পেসএক্স মানব মহাকাশ উড্ডয়ন
২০২১-এ উৎক্ষিপ্ত মহাকাশযান
২০২১-এ মার্কিন যুক্তরাষ্ট্র
সিঙ্গাপুরে ধর্মহীনতা

২০২০ সালের হিসাবে, সিঙ্গাপুরের ২০% ব্যক্তির কোন ধর্মীয় সম্পৃক্ততা নেই। ধর্মহীনতা সিঙ্গাপুরের বিভিন্ন জাতিগোষ্ঠী এবং সিঙ্গাপুরের সকল স্তরের মানুষের মধ্যে পাওয়া যায়। সিঙ্গাপুরের ধর্মহীনদের নাস্তিক, অজ্ঞেয়বাদী, মানবতাবাদী, থিস্ট, দৈববাদী বা সন্দেহবাদী হওয়ার প্রবণতা রয়েছে। কিছু ব্যক্তি ধর্মহীন হওয়া সত্ত্বেও ধর্মের সাথে যুক্ত পূর্বপুরুষদের উপাসনার মতো ঐতিহ্যগত আচার-অনুষ্ঠান পালন করতে পছন্দ করে। তবে এটিকে তারা ধর্মীয় আচার হিসাবে বিবেচনা করে না। সিঙ্গাপুরে ধর্মহীন মানুষের সংখ্যা কিছুটা বেড়েছে। জনশুমারির প্রতিবেদনে দেখা গেছে যে যারা বলেছে যে তাদের কোন ধর্ম নেই তাদের সংখ্যা ১৯৮০ সালে ১৩% থেকে ২০২০ সালে ২০% এ উন্নীত হয়েছে। সাম্প্রতিক বছরগুলোতে সিঙ্গাপুরে ধর্মহীন ব্যক্তিদের সামাজিক সমাবেশ আরও জনপ্রিয় হয়ে উঠেছে।

সিঙ্গাপুরের মানবতাবাদী সংগঠন 
২০০৮ সালে সিঙ্গাপুর হিউম্যানিজম মিটআপ ধর্মনিরপেক্ষ মানবতাবাদী, নাস্তিক এবং অজ্ঞেয়বাদীদের একটি সামাজিক নেটওয়ার্ক হিসেবে গঠিত হয়। ২০১০ সালের অক্টোবর মাসে হিউম্যানিস্ট সোসাইটি (সিঙ্গাপুর) প্রথম মানবতাবাদী দলরূপে সংগঠন হিসেবে স্বীকৃতপ্রাপ্ত হয়। সিঙ্গাপুর হিউম্যানিজম মিটআপ আয়োজিত সমাবেশে সমাজের অনেক অগ্রগামী সদস্য মিলিত হন।

অধিভুক্তি 
সিঙ্গাপুরের ধর্মহীন গোষ্ঠীগুলি দক্ষিণ-পূর্ব এশিয়ার অন্যান্য ধর্মহীন নেটওয়ার্কের সাথেও যুক্ত। সিঙ্গাপুর হিউম্যানিজম মিটআপ, সিঙ্গাপুরের নাস্তিক এবং মানবতাবাদী সোসাইটি (সিঙ্গাপুর) দক্ষিণ-পূর্ব এশিয়ার নাস্তিকদের ওয়েবসাইটে তালিকাভুক্ত রয়েছে।

তথ্যসূত্র 

দেশ অনুযায়ী ধর্মহীনতা
সিঙ্গাপুরে ধর্ম
ধর্মীয় জনপরিসংখ্যান
হুসাইন আহমদ মাদানির গ্রন্থপঞ্জি

"হুসাইন আহমদ মাদানির গ্রন্থপঞ্জি" নামের এই তালিকায় উনবিংশ-বিংশ শতাব্দীর ভারতীয় ইসলামি পণ্ডিত, স্বাধীনতা সংগ্রামী, রাজনীতিবিদ ও দার্শনিক হুসাইন আহমদ মাদানির রচিত গ্রন্থসমূহ অন্তর্ভুক্ত করা হয়েছে। ১৯৩৮ সালে প্রকাশিত সম্মিলিত জাতীয়তাবাদ ও ইসলাম তার সর্বশ্রেষ্ঠ রচনা। তার অন্যান্য রচনাবলির মধ্যে রয়েছে:

আরও দেখুন
 হুসাইন আহমদ মাদানির কালপঞ্জি
 হুসাইন আহমদ মাদানির শিষ্যদের তালিকা
 হুসাইন আহমদ মাদানির উপর লিখিত গ্রন্থপঞ্জি

গ্রন্থপঞ্জি

 
 

হুসাইন আহমদ মাদানি
বইয়ের তালিকা
লেখক অনুযায়ী গ্রন্থপঞ্জি
লেখক অনুযায়ী সৃষ্টিকর্ম
ইসলামি গ্রন্থ
দেওবন্দি লেখকদের গ্রন্থপঞ্জি
সুন্নি সাহিত্য
ইসলাম বিষয়ক বই
ইসলামি সাহিত্য
হুসাইন আহমদ মাদানির বই
ক্রু ড্রাগন এন্ডেভার

ক্রু ড্রাগন এন্ডেভার (ড্রাগন ক্যাপসুল সি২০৬) একটি ক্রু ড্রাগন মহাকাশযান, যা স্পেসএক্স দ্বারা নির্মিত ও পরিচালিত হয় এবং নাসার বাণিজ্যিক ক্রু কর্মসূচি দ্বারা ব্যবহৃত হয়। এটি ক্রু ড্রাগন ডেমো-২ অভিযানের অংশ হিসাবে ২০২০ সালের ৩০শে মে ফ্যালকন ৯ রকেটের শীর্ষে কক্ষপথে উৎক্ষেপিত হয় এবং সাফল্যের সাথে ২০২০ সালের ৩১শে মে আন্তর্জাতিক মহাকাশ স্টেশনের (আইএসএস) সাথে ডক করে; এটি ড্রাগন ক্যাপসুলের প্রথম ক্রু উড়ান পরীক্ষা ছিল, এই উড়ানটি ডগ হারলি ও বব বেনকেনকে বহন করে। মহাকাশযানটি মার্কিন যুক্তরাষ্ট্রে এসটিএস-১৩৫-এর পরে ২০১১ সালের জুলাই মাসে প্রথম ক্রু কক্ষীয় মহাকাশ যাত্রা এবং একটি বেসরকারি সংস্থার প্রথম ক্রু কক্ষীয় মহাকাশ যাত্রা ব্যবহৃত হয়। এটি ২০২০ সালের ২ই আগস্ট পৃথিবীতে ফিরে আসে। এই মহাকাশযানের নাম হারলি ও বেনকেন কর্তৃক মহাকাশ শাটল এন্ডেভার উপর ভিত্তি করে রাখেন, তারা যথাক্রমে এসটিএস-১২৭ ও এসটিএস-১২৩ অভিযানের সময় মহাকাশে উড্ডয়ন করেন। এন্ডেভার নামটি অ্যাপোলো ১৫-এর কমান্ড মডিউলের সাথে ভাগ করে নেওয়া হয়।

ইতিহাস 
ক্রু ড্রাগন ডেমো -১ সাফল্যের পরে ক্রু ড্রাগন সি২০১ ব্যবহার করা হয়, মহাকাশযানটি মূলত ক্রু ড্রাগন ইন-ফ্লাইট অ্যাবার্ট টেস্টের জন্য ব্যবহারের পরিকল্পনা করা হয়। তবে, ২০১৯ সালের ২০ই এপ্রিল ক্রু ড্রাগন সি২০১ অবতরণ অঞ্চল ১ সুবিধায় স্থির অগ্নি পরীক্ষার সময় একটি বিস্ফোরণে ধ্বংস হয়। ব্যতিক্রম দিনটিতে সুপারড্রাকো অ্যাওর্ট ব্যবস্থার পরীক্ষার সময় বিস্ফোরণটি ঘটার সাথে ক্রু ড্রাগনের ড্রাকো থ্রাস্টারসমূহের প্রাথমিক পরীক্ষাটি সফল হয়। ক্রু ড্রাগন সি২০৫, তারপরে ডেমো-২ অভিযানের জন্য ব্যবহার করা হয়, পরে ইন-ফ্লাইট অ্যাবার্ট পরীক্ষার জন্যও ব্যবহৃত হয়। ক্রু ড্রাগন সি২০৫ এর পরিবর্তে এন্ডেভারকে ডেমো-২ মিশনে দায়িত্ব দেওয়া হয়েছিল। নাসার প্রশাসক জিম ব্রিডেনস্টাইন ২০২০ সালের ১৭ই এপ্রিল আন্তর্জাতিক মহাকাশ স্টেশনে ক্রু ড্রাগন অভিযানের উৎক্ষেপণের তারিখ হিসাবে ২০২০ সালের ২৭শে মে'কে ঘোষণা করেন। স্পেসএক্সের মতে, এন্ডেভার ২০২০ সালের ফেব্রুয়ারি মাসে বৈদ্যুতিন চৌম্বকীয় হস্তক্ষেপ পরীক্ষা ও অ্যাকোস্টিক পরীক্ষা সম্পন্ন করে।

উড়ান 

এন্ডেভার ২০২০ সালের ৩০ শে মে ক্রু ড্রাগন ডেমো-২ অভিযানে মহাকাশে যাত্রা করে এবং ২ই আগস্ট পৃথিবীতে ফিরে আসে। মহাকাশযানটি কক্ষপথে ১১৯ দিন ব্যয় করার জন্য নির্বাচিত হয়, কারণ এর সৌর প্যানেলসমূহ ২১০ দিন পর্যন্ত মহাকাশে থাকতে সক্ষম একটি সম্পূর্ণ উত্পাদনক্ষম ক্রু ড্রাগনের কম সামর্থ্য সম্পন্ন। ডেমো-২ চলাকালে এন্ডেভারে বব বেনকেন দ্বারা ব্যবহৃত আসনটি তাঁর স্ত্রী মেগান কে ম্যাকআর্থার স্পেসএক্স ক্রু-২ অভিযানে ব্যবহার করেন।

তথ্যসূত্র

বহিঃসংযোগ
 

স্পেসএক্স ড্রাগন-২
নাসা মহাকাশযান
মনুষ্যবাহী মহাকাশযান
ওবায়দুল হক নঈমী

মুফতি মোহাম্মদ ওবায়দুল হক নঈমী (জন্ম:
১১ মার্চ ১৯৪৩ – মৃত্যু: ৬ জুলাই ২০২০) ছিলেন বাংলাদেশের শীর্ষস্থানীয় ইসলামি পণ্ডিত, শিক্ষাবিদ ও সংগঠক। তিনি শেরে মিল্লাত হিসাবেও অধিক পরিচিত ছিলেন। তিনি ছিলেন আহলে সুন্নাত ওয়াল জামা'আত বাংলাদেশের চেয়ারম্যান ও জামেয়া আহমদিয়া সুন্নিয়া কামিল মাদরাসার শায়খুল হাদীস।

জীবনকাল 
ওবায়দুল হক নঈমী ১৯৪৩ সালের ১১ মার্চ চট্টগ্রামের আনোয়ারা উপজেলার চাঁপাতলী গ্রামে জন্মগ্রহণ করেন। তার পিতার নাম মুনশি নূর আহমদ আল কাদেরী ও মাতার নাম ছফুরা খাতুন।  তিনি মাযহাবগত হানাফি ও তরিকতগত কাদেরী ছিলেন।

শিক্ষাজীবন 
ওবায়দুল হক নঈমী গ্রামের মক্তবে পড়াশোনা শুরু করেন৷ তিনি চট্টগ্রামের প্রাচীনতম ইসলামি শিক্ষা প্রতিষ্ঠান পাঁচলাইশ ওয়াজেদিয়া আলিয়া মাদ্রাসা থেকে কৃতিত্বের সাথে দাখিল, আলিম ও ফাযিল পরীক্ষায় উত্তীর্ণ হন। তিনি ১৯৬২ ও ১৯৬৪ সালে পশ্চিম পাকিস্তানের গুজরাতের জামেয়া নঈমীয়ায় গমন করেন। সেখানে মুফতি আহমদ ইয়ার খান নঈমী এর অধীনে ফিক্বহশাস্ত্রে কোর্স করেন। ১৯৬৫ সালে ওয়াজেদিয়া আলিয়া মাদ্রাসা থেকে কামিল পাশ করেন।

কর্মজীবন 
তিনি শিক্ষাজীবন শেষে ওয়াজেদিয়া আলিয়া মাদরাসাতে ১৯৬৬ সালে যোগদান করেন। সেখানে এক বছর শিক্ষাদানের পর ১৯৬৭ সালে হাটহাজারী অদুদিয়া সুন্নিয়া মাদরাসায়ও এক বছর শিক্ষকতা করেন। ১৯৬৮ সালে চট্টগ্রামের জামেয়া আহমদিয়া সুন্নিয়া কামিল মাদরাসায় মুহাদ্দিস পদে যোগদান করে ১১ বছর উক্ত পদের দায়িত্ব পালন করেন। ১৯৮০ সালে পটিয়ার শাহচান্দ আউলিয়া কামিল মাদ্রাসায় একবছর মুহাদ্দিস হিসেবে দায়িত্ব পালন করার পর পুনরায় জামেয়া আহমদিয়া সুন্নিয়া আলিয়াতে শায়খুল হাদীস (প্রধান মুহাদ্দিস) পদে যোগদান করে ৪০ বছর উক্ত পদের দায়িত্ব পালন করেন।

সাংগঠনিক দায়িত্ব 
ওবায়দুল হক নঈমী বাংলাদেশের ইসলামি দল আহলে সুন্নাত ওয়াল জামা'আত বাংলাদেশের চেয়ারম্যান ছিলেন। তিনি ২০১৯ থেকে ২০২০ সাল পর্যন্ত উক্ত পদের দায়িত্ব পালন করেন।তিনি ছিলেন ছাত্র রাজনৈতিক সংগঠন বাংলাদেশ ইসলামী ছাত্রসেনার প্রতিষ্ঠাতা পৃষ্ঠপোষক ও রাজনৈতিক সংগঠন বাংলাদেশ ইসলামী ফ্রন্টের সাবেক প্রেসিডিয়াম সদস্য ও আনজুমান ট্রাস্টের নির্বাহী সদস্য ছিলেন। লন্ডনভিত্তিক সংগঠন ওয়ার্ল্ড ইসলামিক মিশনের সদস্য হিসেবে দায়িত্ব পালন করেন।

অবদান 
তিনি ১৯৭১ সালে মহান মুক্তিযুদ্ধের সময় মুক্তিযুদ্ধ ও স্বাধীনতা বিরোধীদের বিরুদ্ধে মাওলানা কাযী নুরুল ইসলাম হাশেমীর সাথে ভূমিকা পালন করেন। তিনি মাসিক তরজুমানসহ বিভিন্ন পত্রিকা ও প্রকাশনায় লেখালেখি করতেন। এছাড়া তিনি বেশ কিছু বই লিখেছেন। উল্লেখযোগ্য হল- দালায়েলুল ক্বিয়াম লি মিলাদে খাইরিল আনাম, ইমাম মুহাম্মদ (রা.) এর মুয়াত্তা গ্রন্থের ব্যাখ্যা কাশিফুল মুগাম্মাদ শরহে মু’আত্তা ইমাম মুহাম্মদ। তিনি সৈয়দ মুহাম্মদ তৈয়্যব শাহ থেকে কাদেরিয়া তরিকার দীক্ষা নেন।

মৃত্যু 
ওবায়দুল হক নঈমী ২০২০ সালের ৬ জুলাই চট্টগ্রামের একটি হাসপাতালে মৃত্যুবরণ করেন। তাকে চট্টগ্রামের ষোলশহরস্থ আলমগীর খানকাহ শরীফ সংলগ্ন কবরস্থানে সমাহিত করা হয়।

তথ্যসূত্র 

১৯৪৩-এ জন্ম
২০২০-এ মৃত্যু
সুন্নি মুসলিম পণ্ডিত
জামেয়া আহমদিয়া সুন্নিয়া কামিল মাদ্রাসার শিক্ষক
চট্টগ্রাম জেলার ইসলামি ব্যক্তিত্ব
বেরলভী
ওয়াজেদিয়া আলিয়া মাদ্রাসার প্রাক্তন শিক্ষার্থী
রেবতী বীরমণি

রেবতী বীরমণি একজন ভারতীয় অ্যাথলেট, যিনি ২০২০ গ্রীষ্মকালীন অলিম্পিকে ভারতের হয়ে মিশ্রিত রিলে দলে অংশগ্রহণ করার জন্যে নির্বাচিত হয়েছেন।  

রেবতীর জন্ম ভারতের তামিলনাড়ুতে। অল্প বয়সে পিতামাতাকে হারিয়ে দিদার কাছে মানুষ হন তিনি। হাই স্কুলে থাকাকালীন, তার প্রতিভা স্থানীয় দৌড় প্রশিক্ষকের নজরে আসে এবং রেবতী প্রশিক্ষণ নিতে শুরু করেন। তিনি তামিল ভাষা নিয়ে স্নাতক হন।

তথ্যসূত্র 

ভারতীয় মহিলা স্প্রিন্টার
জীবিত ব্যক্তি
১৯৯৭-এ জন্ম
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
তামিলনাড়ুর মল্লক্রীড়াবিদ
.ইএইচ

পশ্চিম সাহারা একটি বিতর্কিত অঞ্চল এবং এর কোনও কান্ট্রি কোড টপ-লেভেল ডোমেইন ( সিসিটিএলডি ) নেই। .ইএইচ এই উদ্দেশ্যে সংরক্ষিত, এবং পশ্চিমা সাহারা সংঘাতের ফলে এই অঞ্চলটিতে মরক্কো এবং সেনাবাহিনীর মধ্যে একটি চুক্তির ফলস্বরূপ নিয়োগ দেওয়া হবে। আইএএনএ .ইএইচ ডোমেনের জন্য কোনো সিসিটিএলডি ম্যানেজারকে মনোনীত করেনি।

ইতিহাস 

১ আগস্ট ২০০৭ সালে, একটি আন্তর্জাতিক সংঘ সাহরাউই আরব গণতান্ত্রিক প্রজাতন্ত্রের পক্ষ থেকে .ইএইচ ডোমেইন পরিচালনার জন্য আইএএনএ-কে একটি প্রস্তাব দেয়। মরক্কো, যা পশ্চিমা সাহারার বেশিরভাগ অংশকে নিয়ন্ত্রণ করে, ডোমেইনটির প্রতিযোগিতামূলক দাবি করেছে। 

১ অক্টোবর ২০০৭ সালে, আইসিএনএএন সিদ্ধান্ত নিয়েছিল যে .ইএইচ -কে মোটেও অর্পণ করা যাবে না। এই ব্যপারে তারা ব্যাখ্যা করে ছিল:কান্ট্রি কোড টপ-লেভেল ডোমেইন (সিসিটিএলডি) এর প্রতিনিধি দলের জন্য বর্তমানে দুইজন আবেদনকারী রয়েছেন .ইএইচ (পশ্চিম সাহারা) ডোমেইনটির জন্য। উভয়ের অনুরোধই একটি টপ-লেভেল ডোমেইন পরিচালনার জন্য প্রযুক্তিগত মানদণ্ড পূরণ করে। এই জাতীয় ক্ষেত্রে, আইএএনএর একটি দীর্ঘস্থায়ী নীতি রয়েছে যাতে দুইজন প্রতিযোগী আবেদনকারী একত্রে একটি পারস্পরিক সমাধানের জন্য কাজ করতে পারেন যা স্থানীয় ইন্টারনেট সম্প্রদায়ের প্রয়োজনকে সর্বোত্তম সাধ্যের জন্য পরিবেশন করবে। আইসিএএনএন আবেদনকারীদের মধ্যে একটির দীর্ঘস্থায়ী নীতি লঙ্ঘন না করে .ইএইচ সিসিটিএলডি প্রতিনিধিদের অনুমোদনের কোনও উপায় দেখতে পাবে না যতক্ষণ না প্রতিদ্বন্দ্বী পক্ষগুলি কোনও চুক্তিতে পৌঁছতে সক্ষম না হয়। দুই আবেদনকারী সশস্ত্র যুদ্ধবিরোধী রয়েছেন ; এ জাতীয় কোনও চুক্তি সম্পাদিত হয়নি এবং ডোমেইনটি নিষ্ক্রিয় অবস্থায় রয়েছে।

মুক্তি 
২০১৩ সালের এপ্রিলে, কানাডিয়ান ইন্টারনেট রেজিস্ট্রেশন অথরিটি ঘোষণা করে যে .ইএইচ ডোমেইনটি একটি এপ্রিল ফুলস-এর অংশ হিসাবে গ্রাহকদের কাছে মুক্তি করা হবে।

তথ্যসূত্র 
 

কান্ট্রি কোড টপ-লেভেল ডোমেইন
টপ-লেভেল ডোমেইন
কার্বন মোবাইলস

কার্বন মোবাইলস, একটি ভারতীয় স্মার্টফোন উৎপাদনকারী সংস্থা, যা মার্চ ২০০৯ সালে প্রতিষ্ঠিত হয়েছিল। এটি ফিচার ফোন, স্মার্টফোন, ট্যাবলেট এবং মোবাইল ফোনের আনুষঙ্গিক যন্ত্রপাতির বিক্রেতা।  কার্বন হ'ল বেঙ্গালুরু ভিত্তিক সংস্থা ইউনাইটেড টেলিলিংকস লিমিটেড এবং জৈনা মার্কেটিং প্রাইভেট লিমিটেডের মধ্যে একটি যৌথ উদ্যোগ। এর সদর দফতর নয়াদিল্লিতে।  কার্বন মোবাইলস এয়ারটেল, ভোডাফোন আইডিয়া এবং জিওর মতো শীর্ষস্থানীয় টেলিকমের সাথেও জোট বেঁধেছে।  কার্বন বাংলাদেশ, নেপাল, শ্রীলঙ্কা এবং মধ্য প্রাচ্য এবং ইউরোপের মতো দেশেও উপস্থিত রয়েছে।

রাজস্ব 
২০১১ সালে ভারতীয় গ্রাহক বাজারে এই ফার্মের মোট বিনিয়োগ ছিল ৫ মিলিয়ন মার্কিন ডলারেরও বেশি। ফার্মটি হ্যান্ডসেট এবং মূলত ভারতের বাজারের জন্য অর্ধপরিবাহী সংস্থাগুলির সাথে চুক্তি করেছে। ফার্মটির ভারতে ৮৫,০০০ এরও বেশি খুচরা বিক্রেতা এবং ১০০০+ পরিষেবা কেন্দ্র রয়েছে (১৫০+ একমাত্র কার্বনের জন্য উত্সর্গীকৃত)। কার্বন মোবাইলস ২০১৩-১৪ অর্থবছরে ৪,০০০ কোটি রুপির টার্নওভার রেজিস্ট্রেশন করার লক্ষ্য নিয়েছিল।

ইতিহাস 
কোম্পানির সঙ্গে ইরোস ইন্টারন্যাশনাল মিডিয়া লিমিটেডের একটি চুক্তি হয়, যে রজনীকান্ত অভিনীত কোচদইয়ান (২০১৩) চলচ্চিত্র থেকে চুক্তি অনুযায়ী তারা পাঁচ লক্ষ (৫০০,০০০) আইটেম নিবে, এর মধ্যে রয়েছে স্ক্রিন সেভার এবং ছবির চিত্র, ট্রেলার, পর্দার পিছনের শট, ছবির সুর, এবং ফোনের পেছনে প্রধান অভিনেতার স্বাক্ষর। 

কার্বন অনলাইন ডিজিটাল বিনোদন পরিষেবা সরবরাহকারী হাঙ্গামা ডট কমের সাথে বন্ধন রয়েছে এবং পূর্বনির্ধারিত একটি অ্যাপ্লিকেশন ইনস্টল করা থাকে।

২০১২ সালের অক্টোবরে কার্বন তাদের ব্র্যান্ড এক্সটেনশন 'কার্বন স্মার্ট' চালু করার ঘোষণা দেয়। এতে অ্যান্ড্রয়েড অপারেটিং সিস্টেমের উপর ভিত্তি করে একটি স্মার্ট ট্যাব এবং স্মার্টফোন রয়েছে।  ২০১৪ সালের ফেব্রুয়ারিতে মাইক্রোসফ্ট কার্বনকে উইন্ডোজ ফোন অপারেটিং সিস্টেমের একটি হার্ডওয়্যার পার্টনার হিসাবে ঘোষণা করেছিল। 

কার্বন স্পার্কল ভি গুগল ইনক-এর সহযোগিতায় কার্বন মোবাইলস দ্বারা নির্মিত প্রাথমিক অ্যান্ড্রয়েড ওয়ান ফোনগুলির মধ্যে একটি।

ব্র্যান্ড 
ব্র্যান্ড অ্যানালিটিক্স সংস্থা ট্রাস্ট রিসার্চ অ্যাডভাইজরি পরিচালিত একটি গবেষণায় দ্য ব্র্যান্ড ট্রাস্ট রিপোর্ট ২০১৪ অনুযায়ী, কার্বনকে ভারতের ১,২০০ বিশ্বস্ত ব্র্যান্ডের মধ্যে ৭৭তম স্থান দেওয়া হয়েছিল।  প্রতিবেদনের ২০১৭ সংস্করণে, ১০০০ ভারতীয় সংস্থার মধ্যে এটি ৩৫০তম স্থানে ছিল। 

কার্বন হ'ল যুক্তরাজ্যে বিক্রি হওয়া প্রথম অ্যান্ড্রয়েড ওয়ান ফোন। সংস্থাটি Amazon.uk এর মাধ্যমে যুক্তরাজ্যের বাজারে প্রবেশ করেছে।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট 

ভারতের মোবাইল ফোন কোম্পানি
মোবাইল ফোন প্রস্তুতকারক
ভারতীয় মার্কা
উৎসবিহীন তথ্যসহ সকল নিবন্ধ
দিল্লি ভিত্তিক কোম্পানি
২০০৯-এ প্রতিষ্ঠিত ভারতীয় কোম্পানি
দিল্লি ভিত্তিক প্রস্তুতকারক কোম্পানি
২০০৯-এ প্রতিষ্ঠিত ইলেকট্রনিক্স কোম্পানি
২০০৯-এ দিল্লিতে প্রতিষ্ঠিত
ভারতের মোবাইল ফোন শিল্প